Νευρομυϊκές διαφορές μεταξύ ενηλίκων και προεφήβων αγοριών στη διάρκεια ενός μέγιστου ιστομετρικού διαλειματικού τεστ κόπωσης
Creators: name: Αρματάς, Βασίλειος Ευαγγέλου
Publisher: name: Aristotle University of Thessaloniki
Year: 2008
Subjects: Κόπωση
Προέφηβοι
Ενήλικες
Ισομετρικό
Διαλειμματικό
Fatigue
Prepubescent
Isometric
Intermittent

description: Η εμφάνισης του φαινομένου της κόπωσης σε ενήλικες έχει μελετηθεί σε βάθος, σε αντίθεση με τις αναπτυξιακές ηλικίες και τη σύγκριση παιδιών με ενήλικες. Από την ανασκόπηση της βιβλιογραφίας βρέθηκαν έρευνες, οι οποίες αφορούσαν την εμφάνιση της κόπωσης κατά τη διάρκεια ισομετρικών, ισοκινητικών και δυναμικών πρωτοκόλλων άσκησης. Κενό στα ερευνητικά φαίνεται να υπάρχει, όσον αφορά το πεδίο της ισομετρικής κόπωσης και πιο συγκεκριμένα σε διαλειμματικές συνθήκες. Σκοπός της έρευνας ήταν να ερευνηθούν οι πιθανές διαφορές που παρουσιάζουν προέφηβα αγόρια και ενήλικες άνδρες κατά τη διάρκεια ενός μέγιστου ισομετρικού διαλειμματικού πρωτοκόλλου κόπωσης όσον αφορά τη μεταβολή της μέγιστης ισομετρική δύναμης και τη διέγερση των αγωνιστών και ανταγωνιστών μυών της άρθρωσης του γονάτου κατά την έκταση της άρθρωσης. Στην έρευνα συμμετείχαν εθελοντικά δεκατρία προέφηβα αγόρια (ηλικίας 10,00 ± 0,82) (1ο και 2ο στάδιο σεξουαλικής ωρίμανσης) και δεκατρείς ενήλικες άντρες (ηλικίας 26,18 ± 4,24). Αρχικά οι εξεταζόμενοι εκτέλεσαν 3 μέγιστες ισομετρικές εκτάσεις του γονάτου και 3 μέγιστες ισομετρικές κάμψεις του γονάτου από τις οποίες επιλέχθηκε η καλύτερη για τον προσδιορισμό της ΜΙΔ. Στη συνέχεια, οι συμμετέχοντες εκτέλεσαν το πρωτόκολλο κόπωσης το οποίο περιλάμβανε ισομετρικές εκτάσεις της άρθρωσης του γονάτου για χρονικό διάστημα 5 δευτερολέπτων με την παρεμβολή παθητικού διαλείμματος 5 δευτερολέπτων. Η διαδικασία επαναλήφθηκε μέχρι ο εξεταζόμενος να εμφανίσει πτώση της ΜΙΔ στο 50%. Προκειμένου να καταγραφεί η διαδικασία αποκατάστασης των δυο ηλικιακών ομάδων μετά το πρωτόκολλο κόπωσης, εκτελέστηκαν δυο μέγιστες ισομετρικές εκτάσεις του γονάτου τρία λεπτά και έξι λεπτά αντίστοιχα, μετά την ολοκλήρωση του πρωτοκόλλου. Καθ’ όλη τη διάρκεια της πειραματικής διαδικασίας πραγματοποιήθηκε καταγραφή της ηλεκτρομυογραφικής δραστηριότητας του έσω πλατύ (ΕσΠλ), του έξω πλατύ (ΕξΠλ) και του δικέφαλου μηριαίου (ΔικΜ). Οι τιμές του ηλεκτρομυογραφήματος όλων των εξεταζόμενων, τόσο κατά τη διάρκεια της κόπωσης όσο και κατά την αποκατάσταση, σχετικοποιήθηκαν ως προς τη μέγιστη τιμή της ηλεκτρομυογραφικής δραστηριότητας που εμφάνισε ο ίδιος ο μυς κατά την ΜΙΔ, πριν από το πρωτόκολλο κόπωσης. Για τη στατιστική ανάλυση χρησιμοποιήθηκε η ανάλυση διακύμανσης (ANOVA) με επαναλαμβανόμενες μετρήσεις ως προς τον παράγοντα χρόνο και το επίπεδο σημαντικότητας ορίστηκε στο p&lt;0,05. Συγκεφαλαιώνοντας τα αποτελέσματα, βρέθηκε ότι οι ενήλικες παρουσίασαν στατιστικά σημαντική μείωση της ροπής από την αρχική τιμή πολύ νωρίτερα από ότι παρουσίασαν οι προέφηβοι, ενώ μεταξύ των ηλικιακών ομάδων η ανάλυση έδειξε ότι οι ενήλικες παρουσίασαν στατιστικά σημαντικότερη πτώση της ροπής σε σχέση με τους προέφηβους. Όσον αφορά τη μεταβολή του ΗΜΓφήματος κατά τη διάρκεια του πρωτοκόλλου κόπωσης βρέθηκε ότι οι προεφήβοι εμφανίζουν συνολικά μικρότερη πτώση της ΗΜΓφικής δραστηριότητας σε σχέση με τους ενήλικες και για τους τρεις εξεταζόμενους μύες. Επίσης, οι προέφηβοι εκτέλεσαν στατιστικά μεγαλύτερο αριθμό επαναλήψεων κατά τη διάρκεια του πρωτοκόλλου κόπωσης, ενώ οι άνδρες έκριναν την κόπωσή τους σημαντικά υψηλότερη σε σχέση με τους προεφήβους. Η ανταγωνιστική δραστηριότητα κατά τη διάρκεια του πρωτοκόλλου κόπωσης μειώθηκε και στις δυο ηλικιακές ομάδες με τη μεγαλύτερη πτώση να παρουσιάζεται στους ενήλικες άνδρες. Κατά τη διαδικασία αποκατάστασης οι προέφηβοι παρουσίασαν στατιστικά σημαντικά υψηλότερες τιμές ροπής σε σύγκριση με του ενήλικες ενώ το ΗΜΓφημα και των τριών μυών έδειξε ότι προέφηβοι έχουν υψηλότερη ηλεκτρομυογραφική δραστηριότητα σε σύγκριση με τους ενήλικες, 3 και 6 λεπτά μετά τη δοκιμασία κόπωσης. Φαίνεται, ότι προέφηβα αγόρια παρουσιάζουν μικρότερο ποσοστό κόπωσης κατά τη διάρκεια ενός μέγιστου διαλειμματικού πρωτοκόλλου κόπωσης σε σύγκριση με ενήλικες άνδρες, βρέθηκε επίσης ότι έχουν και ταχύτερη αποκατάσταση μετά το τέλος αυτού. Τα παιδιά διαθέτουν μικρότερη μυϊκή μάζα σε σύγκριση με τους ενήλικες, με αποτέλεσμα να παράγουν χαμηλότερη ισχύ κατά τη διάρκεια άσκησης υψηλής έντασης. Επίσης, τα παιδιά φαίνεται να είναι καλύτερα εξοπλισμένα για να χρησιμοποιούν οξειδωτικές οδούς κατά την άσκηση, παρά γλυκολυτικούς, το οποίο συνεπάγεται με χαμηλότερη συγκέντρωση μεταβολικών υποπροϊόντων στους μύες. Επιπλέον, έχει διαπιστωθεί ότι η μικρότερη ικανότητα των παιδιών να ενεργοποιήσουν τις τύπου ΙΙ μυϊκές ίνες, γεγονός το οποίο θα δικαιολογούσε τη μεγαλύτερη αντίσταση στην κόπωση που φαίνεται να έχουν. Παράγοντες όπως η ταχύτερη ανασύνθεση της φωσφοκρεατίνης, η μεγαλύτερη οξειδωτική ικανότητα, η καλύτερη οξεοβασική κυκλοφορία και η ταχύτερη απομάκρυνση των μεταβολικών υποπροϊόντων στα παιδιά θα μπορούσαν να εξηγήσουν την ταχύτερη αποκατάσταση μετά το τέλος άσκησης υψηλής έντασης.
description: In contrary to fatigue in adults that has been searched thoroughly, insufficient attention has been given to children and comparison between children and adults. The review revealed studies that concerned fatigue during isometric, isokinetic and dynamic contractions. There is a vacancy in isometric intermittent exercise. The aim of the present study was to inquire the possible differences between prepubescent boys and adult men regarding alteration of maximal voluntary torque and activation of agonist and antagonist muscles in knee joint extension. 26 subjects voluntarily participated in the study, separated equally to a team of prepubescents (10,00 ± 0,82) and a team of adults (26,18 ± 4,24). Initially, participants performed 3 maximal, 5 sec voluntary isometric extensions and flexions of the muscles of the right thigh and the best one was chosen. The fatigue protocol involved 5 sec MVCs with 5 sec intermittents until participant showed 50% drop of torque. Three and six minutes after the termination of fatigue protocol participants performed 2 MVCs. The EMG of the agonist (VM, VL) and the antagonist (BF) muscles was recorded. EMG values of participants relativized to their maximal EMG value that was recorded before the fatigue protocol. For the statistical analysis of the data factorial ANOVA with repeated measures was used. Alpha was set at 0,05. The results showed that adults had significant reduction of torque towards their initial value earlier than prepubescents did while between age groups adults presented significant reduction of torque. As far as the alteration of EMG concerned, during the fatigue protocol, results presented that prepubescents had lower reduction towards adults for all muscles. Also, prepubescents performed statistical significant more repetitions during fatiguing protocol and adults judged their fatigue significant greater. Antagonist activation reduced for both teams with the greater reduction presented by adults. During recovery, prepubescents presented significant greater torque values and also EMG for all muscles presented greater activation 3 and 6 minutes after the fatigue protocol.